DRIFTSREGNSKAB OG BALANCE VEDRØRENDE BUDGETTET FOR REGNSKABSÅRET 1996 (opstillet i henhold til artikel 78 og 81 i finansforordningen af 21. december 1977) BIND IV DRIFTSREGNSKAB OG BALANCE - FORKLARING (97/C 349/01)

INDHOLD

Side

Præambel

1. Struktur . 3

2. De vigtigste regnskabsprincipper . 3

Kapitel 1: Hovedlinjerne i udnyttelsen af Den Europæiske Unions budget for regnskabsåret 1996

1. Resultatet af gennemførelsen af 1996-budgettet . 6

2. Konsolideret oversigt over budgetgennem førelsen i 1996

- Indtægter . 7

- Udnyttelsen af disponible bevillinger . 8

- Indfrielse af forpligtelser . 11

Kapitel 2: Konsolideret driftsregnskab for regnskabsåret 1996

1. Regnskabsårets saldi

- Tabel 1: Regnskabsårets saldo . 12

- Tabel 2: Indtægter . 13

- Tabel 3: Udgifter . 14

- Tabel 4: Betalingsbevillinger overført fra regnskabsåret 1995 . 18

- Tabel 5: Vekselkursdifferencer . 22

- Tabel 6: Overskridelser for ikke-opdelte bevillinger fremført fra 1995 til 1996 . 22

2. Udnyttelsen af det almindelige budget for regnskabsåret 1996

- Tabel 7: Indtægter . 23

- Tabel 8: Bevillinger til forpligtelser . 24

- Tabel 9: Bevillinger til betalinger . 30

- Tabel 10: Forpligtelser vedrørende opdelte bevillinger, der ikke var disponeret over pr. 31. december 1996 . 36

- Tabel 11: Forpligtelser vedrørende opdelte bevillinger - Forventet forfaldsplan for indfrielsen pr. 31. december 1996 . 40

- Tabel 12: Forpligtelser vedrørende opdelte bevillinger, uindfriet pr. 31. december 1996 - Foretagne betalinger efter oprindelige forpligtelser . 42

- Tabel 13: Forpligtelser vedrørende opdelte bevillinger, indfriet i regnskabsåret 1996 . 44

- Tabel 14: Oversigt over bevægelser siden oprindelige forpligtelser . 46

- Tabel 15: Fordeling af betalingerne i regnskabsåret 1996 efter art opdelte bevillinger . 60

- Tabel 16: Resultatet af budgetudnyttelsen af EFTA-landenes bidrag til EØS . 62

Kapitel 3: Den Europæiske Unions konsoliderede balance pr. 31. december 1996

- Konsolideret balance pr. 31. december 1996 . 63

- Bilag til konsolideret balance for Den Europæiske Union . 68

- Redegørelse vedrørende balancen . 72

Kapitel 4: Ikke-balanceførte forpligtelser - Den Europæiske Unions forpligtelser, eventualforpligtelser og -fordringer pr. 31. december 1996

- Afgivne forpligtelser pr. 31. december 1996 . 80

- Modtagne forpligtelser pr. 31. december 1996 . 83

- Forklaring - ikke balanceførte forpligtelser, eventualforpligtelser og -fordringer . 85

PRÆAMBEL

1. STRUKTUR

1.1. Den Europæiske Unions driftsregnskab og balance opstilles i medfør af artikel 78, 80 og 81 i finansforordningen vedrørende De Europæiske Fællesskabers almindelige budget af 21. december 1977, senest ændret ved Rådets forordninge (EF, Euratom, EKSF) nr. 2335/95 af 18. september 1995.

1.2. Den Europæiske Unions konti er opdelt på følgende fire konti:

>TABELPOSITION>

1.3. Bind I indeholder de vigtigste oplysninger vedrørende budgettets gennemførelse i løbet af regnskabsåret.

Bind II og III indeholder dokumenter inddelt efter budgetnomenklaturen med en beskrivelse af de enkelte institutioners indtægts- og udgiftssituation i regnskabsåret og med tabeller, der viser kapital-, låntagnings- og udlånstransaktionerne.

Det foreliggende bind IV indeholder regnskabsårets konsoliderede driftsregnskab og konsoliderede balance for Den Europæiske Union ledsaget af forklarende bemærkninger. Heraf fremgår også de tilsvarende oplysninger for foregående regnskabsår.

2. DE VIGTIGSTE REGNSKABSPRINCIPPER

2.1. Regnskaberne føres i overensstemmelse med finansforordningen af 21. december 1977, senest ændret ved forordning af 18. september 1995, og suppleret med forordningen om gennemførelsesbestemmelserne til visse bestemmelser i finansforordningen.

2.2. Omregningen i ecu

2.2.1. Regnskaberne føres i ecu, der beregnes som en »kurv«, der regelmæssigt ajourføres, af de tolv fællesskabsvalutaer. Efter revisionen i september 1989 beregnes ecuen som summen af følgende beløb i medlemsstaternes valutaer:

>TABELPOSITION>

2.2.2. De forskud, der udbetales inden for garantisektionen under EUGFL, omregnes til den kurs, der er gældende den 20. i den anden måned før den, for hvilken forskuddet bevilgedes.

Visse transaktioner i forbindelse med personalet omregnes til særlige kurser.

Øvrige transaktioner omregnes til den månedlige kurs, der er gældende ved udførelsen.

2.2.3. De omregningskurser for ecu, der anvendes ved opstillingen af balancen, er dem, der var gældende pr. 31. december 1996, undtagen for følgende områder:

- Bygninger og materiel, der bevarer deres værdi i ecu beregnet til den kurs, der var gældende ved købet.

- Bevillinger, der fremføres og hvoraf en del svarer til forpligtelser i nationale valutaer omregnet til ecu til de månedlige decemberkurser. Det samlede ecu-beløb for disse bevillinger til fremførsel kan ikke senere opskrives.

2.2.4. Pr. 31. december 1996 var kursen for omregning af medlemsstaternes valutaer til ecu følgende:

>TABELPOSITION>

2.3. Indtægter

2.3.1. Egne indtægter og finansielle bidrag konteres med de beløb, som i løbet af regnskabsåret krediteres de konti, som medlemsstaternes myndigheder har åbnet i Kommissionens navn.

Forskellen mellem dels de egne momsindtægter, de egne indtægter på grundlag af medlemsstaternes BNI og de på budgettet opførte finansielle bidrag og dels de faktisk skyldige beløb beregnes senest den 1. juli i det følgende regnskabsår. Forskellen opføres derefter i et ændringsbudget for dette regnskabsår.

2.3.2. De øvrige indtægter konteres med de beløb, der faktisk opkræves i løbet af regnskabsåret.

2.4. Udgifter

2.4.1. Ved beregningen af regnskabsårets saldo forstås ved udgifter regnskabsårets betalinger over bevillingerne til betaling, hvortil kommer de bevillinger fra samme regnskabsår, der fremføres til det følgende.

2.4.2. Over regnskabsårets bevillinger foretages de betalinger, hvis anvisning er finansinspektøren i hænde senest 31. december. De udføres af regnskabsføreren senest den følgende 15. januar.

De betalinger, der konteres EUGFL, Garantisektionen, skal udføres af medlemsstaterne mellem 16. oktober og 15. oktober i det følgende år og regnskabsføreren skal have forpligtelsen og anvisningen vedrørende dem i hænde senest den følgende 31. januar.

2.4.3. Bevillinger til betalinger kan kun fremføres til det følgende år. Fremførslen foregår på følgende måde:

- Ikke opdelte bevillinger: Fremførslen sker almindeligvis automatisk, når formålet er en uindfriet forpligtelse. I andre tilfælde skal budgetmyndigheden give forhåndstilladelse.

- Opdelte bevillinger: Uudnyttede betalingsbevillinger annulleres almindeligvis. De kan dog også ved Kommissionens afgørelse fremføres, hvis betalingsbevillingerne for det følgende regnskabsår er utilstrækkelige til at indfri tidligere forpligtelser eller forpligtelser, der er knyttet til forpligtelsesbevillinger, der selv er fremført.

2.5. Forskud og fremskyndede betalinger

Med undtagelse af de forskud, der udbetales inden for den fælles landbrugspolitik, er de forskud, der udbetales af aktionsbevillinger, inkluderet i regnskabsårets udgifter og opføres ikke under de konsoliderede aktiver.

2.6. Fordringer

Fordringer værdikorrigeres normalt ikke. Hvis det sker, indsættes en særskilt angivelse i balancens anmærkninger.

2.7. EFTA's bidrag til det almindelige budget for 1996

De bevillinger, der udgør bidraget til Fællesskabets budget fra de EFTA-lande, der er medlemmer af Det Europæiske Økonomiske Samarbejdsområde, opføres i tabellerne i dette bind.

Nærmere oplysninger om disse bevillingers anvendelse findes i tabel 16.

2.8. Regnskabsårets saldo

Regnskabsårets saldo falder i to dele (Den Europæiske Unions regnskabsresultat og bidraget fra de EFTA-lande, der er medlemmer af EØS). Saldoen er forskellen mellem

- samtlige regnskabsårets indtægter

- udbetalingerne over regnskabsårets bevillinger med tillæg af samme regnskabsårs bevillinger fremført til følgende regnskabsår (definitionen af regnskabsårets udgifter findes i ovenstående punkt 2.4.1).

Denne forskel kan forhøjes eller nedsættes

- med nettobeløbet for bortfald af bevillinger fremført fra tidligere regnskabsår og eventuelle betalingsoverskridelser som følge af udsving i ecu-kursen og ikke-opdelte bevillinger fremført fra tidligere regnskabsår

- saldoen af regnskabsårets kursgevinster og -tab.

2.9. Konsolidering

Det konsoliderede regnskab omfatter Europa-Parlamentets, Rådets, Kommissionens (herunder Publikationskontorets og Det Fælles Forskningscenters), Domstolens, Revisionsrettens, Det Økonomiske og Sociale Udvalgs samt Regionsudvalgets regnskaber.

Konsolideringen har form af fuldstændig integrering.

KAPITEL 1 HOVEDLINJERNE I UDNYTTELSEN AF DEN EUROPÆISKE UNIONS BUDGET FOR REGNSKABSÅRET 1996

RESULTATET AF GENNEMFØRELSEN AF 1996-BUDGETTET

Resultatet af gennemførelsen af 1996-budgettet er anført under passiver i afsnit I.B i den konsoliderede balance.

>TABELPOSITION>

>TABELPOSITION>

UPNYTTELSEN AF DISPONIBLE BEVILLINGER

>TABELPOSITION>

>TABELPOSITION>

KAPITEL 2 KONSOLIDERET DRIFTSREGNSKAB FOR REGNSKABSÅRET 1996

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

Tabel 14 UINDFRIEDE FORPLIGTELSER PR. 31. DECEMBER 1996 OVERSIGT OVER BEVÆGELSER SIDEN OPRINDELIGE FORPLIGTELSER (herunder forpligtelser i løbet af 1996)

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

KAPITEL 3 DEN EUROPÆISKE UNIONS KONSOLIDEREDE BALANCE PR. 31. DECEMBER 1996

>TABELPOSITION>

>TABELPOSITION>

Bilag til konsolideret balance for Den Europæiske Union

>TABELPOSITION>

>TABELPOSITION>

INDESTÅENDE PÅ BANKKONTI OG KASSEBEHOLDNING

>TABELPOSITION>

>TABELPOSITION>

>TABELPOSITION>

REDEGØRELSE VEDRØRENDE BALANCEN AKTIVER

I. FAST EJENDOM OG MATERIEL

A. Materielle anlægsaktiver

Bemærkninger

Udgifterne til køb af materiel og bygninger indgår i budgetudgifterne for det regnskabsår, hvor købet sker. Der er ingen senere amortiseringer. De pågældende bygninger står opført på balancen, til de afhændes eller tages ud af brug.

Efter den fuldstændige inventar- og løsøreopgørelser, der har været foretaget i regnskabsåret 1996, går Kommissionen ud fra, at den værdi for fast ejendom og inventar, der er anført i balancen, svarer til realiteterne, dog med forhold for inventar, der er fornyet på et senere tidspunkt, værdikorrektioner og de yderligere inventaropgørelser, der skal foretages i Unionens kontorer, på delegationerne og i FFC. Der er for sidstnævnte allerede igangsat en inventaropgørelse, hvis resultater forventes at foreligge i begyndelsen af 1998.

Kommissionens tjenestegrene har så vidt muligt og i det omfang, oplysningerne er sammenlignelige, søgt at begrunde forskellene mellem den værdi, der er anført i balancen for 1995, og balancen for 1996.

1. Bygninger

De grunde og bygninger beliggende i Bruxelles samt på de steder, hvor dens kontorer og delegationer ligger, som Kommissionen har erhvervet efter 1992, er opført på balancen med deres købesum omregnet til ecu efter den kurs, der var gældende på købsdagen. Bygninger i Bruxelles erhvervet før 1981 er opført til ecu-kursen i januar 1981.

Grunde og bygninger på de steder, hvor der er delegationer, erhvervet før 1992, er omvurderet under hensyn til markedsprisen. Disse omvurderinger er foretaget af uafhængige eksperter, og de pågældende beløb er opført i balancen pr. 31. december 1996.

OECD-delegationens bygning, som er et specielt tilfælde, og som Kommissionen fik overdraget gratis af EKSF i december 1994, er opført i balancen til en vurderingspris fastsat af uafhængige eksperter.

Værdien af bygningerne i Ispra er blevet forhøjet med 14 % og de øvrige infrastrukturer med 20 % i 1984. Hertil kommer de investeringer, der har øget disse bygningers værdi og/eller deres levetid.

2. Forskud og acontobeløb betalt på materielle anlægsaktiver

Bygningerne til nogle kontorer og delegationer, der oprindeligt finansieredes af EKSF, er opført på denne konto i balancen. EKSF er blevet betalt fuldt ud ved udgangen af 1995, men bygningerne står stadig opført EKSF's finansielle balance, bortset fra bygningerne i Haren, Marseille og New York, fordi papirerne til overdragelse af ejendomsretten endnu ikke var oprettet på regnskabernes afslutningsdato.

3. Materiel og inventar

4. Rullende materiel

Under disse konti opføres i overensstemmelse med den lovgivning, der var gældende på erhvervelsestidspunktet (gennemførelsesforordningen til finansforordningen) inventar, der er opført på inventar- og løsørefortegnelsen.

5. Edb-materiel

Da edb-materiel i fremtiden vil repræsentere en betydelig værdi, opføres det adskilt fra øvrigt løsøre.

B. Bidrag

1. BERD

BERD har fået tilført en kapital på 10 mia. ECU, hvoraf EF har indbetalt 3 %. 30 % af denne kapital er fuldstændigt indbetalt.

Denne konto viser Kommissionens samlede kapital indbetalt til BERD. Denne regnskabsføring skyldes, at aktionærerne uigenkaldeligt forpligter sig til at indbetale hele den tegnede kapital. De endnu ikke foretagne indbetalinger på den ikke indbetalte del af kapitalen, dvs. 210 mio. ECU, er opført under balancens passiver (post I.G).

Repræsentantskabet har på sit årlige møde den 15. april 1996 besluttet at fordoble tegningskapitalen. Derefter kan Kommissionen tegne sig for yderligere 30 000 aktier til hver 10 000 ECU. Denne foranstaltning omfatter indbetalte aktier og aktier, der kan kræves indbetalt, således at 22,5 % af de tegnede aktier er helt indbetalte aktier og resten aktier, der kan kræves indbetalt. Fællesskabets beslutning om at tegne disse aktier var endnu ikke truffet den 31. december 1996.

2. Bidrag til ECIP-programmet

Denne konto viser Fællesskabets anparter i og udlån til joint ventures, der gennemføres inden for ECIP-programmet (European Community Investment Partners).

Værdien af disse finansinvesteringer opført på balancen er baseret på udbetalingerne over det almindelige budget.

Der er en uafhængig revision i gang af alle centraliserede konti. Først efter denne revision kan de kommende balancer opstilles på grundlag af den reelle udbetalingssituation for disse aktiver.

3. Eurotech capital

4. Venture consort

Der har siden 1990 været udbetalt bidrag til Eurotech capital svarende til forskud, der skal godtgøres på visse betingelser ved kontraktens udløb. Der har siden 1985 været udbetalt bidrag til Venture consort med henblik på investeringer i SMV, der udvikler innovative projekter.

Da der i begge tilfælde er tale om risikovillig kapital investeret i tværnationale højteknologiprojekter i begyndelsesfasen, er det yderst vanskeligt at vurdere disse bidrags reelle nutidsværdi.

Af forsigtighedsgrunde er værdien af disse bidrag fuldt ud dækket på balancen, og de er derfor opført med 0.

Der findes dog i bind II i driftsregnskabet to tabeller over de bidrag, der er indbetalt til disse to instrumenter.

5. Den Europæiske Investeringsfond

I henhold til Rådets afgørelse af 6. juni 1994 deltager Det Europæiske Fællesskab repræsenteret af Kommissionen i Den Europæiske Investeringsfonds kapital med et samlet beløb på 600 mio. ECU svarende til 30 % af EIF's kapital.

Dette beløb opføres på Kommissionens balance pr. 31. december 1996 på samme måde som deltagelsen i BERD's kapital.

De endnu ikke foretagne indbetalinger på den ikke indbetalte del af kapitalen (80 %), dvs. 480 mio. ECU, er opført under balancens passiver (post I.G.).

De endnu ikke foretagne indbetalinger på den indbetalte del af kapitalen (20 %), dvs. 30 mio. ECU, er opført under balancens passiver som kortfristet gæld (post II.E.6).

C. Lån udbetalt over budgetposter

Denne post omfatter væsentligst lån, der ydes inden for samarbejdet med tredjelande: lån på særlige vilkår (437,2 mio. ECU) risikovillig kapital (63,1 mio. ECU) til landene i Middelhavsområdet. I 1991 blev der ydet et lån på 175 mio. ECU til Tyrkiet som led i den finansielle bistand til de lande, der blev mest berørt af Golfkrisen.

Udviklingen i lånene over budgetmidlerne:

>TABELPOSITION>

Hertil kommer lån og forskud til fremme af joint venture-investeringer i Asien, Latinamerika, Middelhavsområdet og Sydafrika. Disse lån og forskud, inklusive kapitaliserede renter, inden for ECIP-programmet andrager 115,4 mio. ECU.

Denne post omfatter også lån ydet inden for Media med det formål at udvikle av-industrien i Europa (18,4 mio. ECU).

Også andre, mindre lån ydet over bevillinger på budgettet er opført under denne post. Det gælder lån til vandrende arbejdstagere (0,2 mio. ECU) og byggelån til EU-tjenestemænd (0,1 mio. ECU).

Tabeller over disse lån findes i bind II i driftsregnskabet.

D. Lån ydet af lånte midler

For at give et troværdigt og fuldstændigt billede af formuesituationen, den finansielle situation og det opnåede resultat for så vidt angår de aktiver, der repræsenteres af lån, opføres denne aktivitet i balancen og på indtægts- og udgiftskontoen.

Balancen herfor konsolideres i Kommissionens balance efter den samlede integrationsmetode.

På grund af det særlige formål med lånene til fødevarehjælp til det tidligere Sovjetunionen opføres de på balancen adskilt fra de lån til mellemfristet finansiel bistand, der ydes som led i foranstaltningerne som hjælp til moderniseringen af de central- og østeuropæiske landes økonomier og de lån til finansiel bistand, der ydes til Algeriet og Israel.

Udviklingen i långivning af lånte midler:

>TABELPOSITION>

Provenuet af lån i forbindelse med lånoptagelse/långivning for regnskabsåret 1996:

>TABELPOSITION>

Balancerne, indtægts- og udgiftskontiene og lånene i forbindelse med de finansielle aktiviteter under denne post ses i tabellerne i driftsregnskabets bind II.

E. Garantier over Fællesskabets budget

Denne post omfatter udbetalinger fra Kommissionen som fællesskabsgaranti for lånoptagelse og lån til fremme af udviklingen i tredjelande.

Denne konto skal bortfalde ved konsolideringen af balancerne over de finansielle aktiviteter i Kommissionens balance. Ved udgangen af 1995 medførte et cut-off problem, at 211,5 mio. ECU, som Kommissionen havde konteret i 1995, men som regnskabsføreren havde udnyttet i perioden 1.-15. januar, først kunne opføres som indtægt i balancen over de finansielle aktiviteter i januar 1996. Af denne grund kunne dette beløb ikke fjernes fra balancen i regnskabsåret 1995.

F. Garantifonden

Denne fond skal dække ricisi i forbindelse med lån og lånegarantier, der ydes tredjelande eller for projekter i disse lande.

Den blev oprettet med Rådets forordning (EF, Euratom) nr. 2728/94 af 31. oktober 1994.

Fondens midler kommer fra udbetalinger over det almindelige budget, renter af placering af fondens disponible midler og fra inddrivelser hos debitorer, der har misligeholdt, i de tilfælde, hvor fonden har stillet garanti.

Fondens finansielle forvaltning er overdraget til EIB i overensstemmelse med et mandat fra Fællesskabet.

Fondens driftsregnskab og balance pr. 31. december 1996 findes senere i dette bind.

Garantifonden fik for første gang tilført midler fra det almindelige budget i december 1994.

Beløbet på aktivsiden i Kommissionens balance svarer til fondens nettoaktiver pr. 31. december 1996.

Da denne fond til enhver tid skal dække risikoen for, at debitorer ikke opfylder deres forpligtelser, og under hensyn til forsigtighedsprincippet, optræder modposteringen til denne fond på passivsiden i den konsoliderede status, ikke som egenkapital. Der er under punkt I.E. på passivsiden i balancen oprettet en henlæggelse, som svarer til fondens samlede nettoaktiver.

G. Andre anlægsaktiver

Dette punkt omfatter de anlægsaktiver, der ikke er opført under materielle aktiver, f.eks. udbetalte sikkerhedsstillelser og garantier, forskud på faste udgifter til bygninger og den driftskapital, der er udbetalt til et transportfirma.

II. LAGRE

Denne konto svarer til værdien af lageret af kontorartikler og forbrugsgoder pr. 31. december, som er blevet opskrevet til priserne på de seneste indkøbte artikler og materialer pr. 31. december 1996 og omregnet til ecu efter slutkursen i overensstemmelse med den interinstitutionelle lageropskrivningsmetode.

Denne konto omfatter desuden leverancer af videnskabeligt og teknisk materiel til Det Fælles Forskningscenter. I overensstemmelse med forsigtighedsprincippet sker der en årlig vurdering af lagrene af tungt vand, fissile materialer samt prøveudtagninger til industriel og videnskabelig brug. Denne opføres på balancen til deres handelsværdi, der er lavere end den faktiske historiske udgift.

III. OMSÆTNINGSAKTIVER

A. Debitormedlemsstater

Dette punkt omfatter dels det beløb, der skal inddrives af de forskud fra EUGFL, der er udbetalt visse medlemsstater, og dels fordringer på medlemsstaterne i forbindelse med regnskabsafslutninger for EUGFL, Garantisektionen (792,23 mio. ECU). For 1995 udarbejdedes der overslag over fordringerne i forbindelse med regnskabsafslutninger for EUGFL, Garantisektionen (758,098 mio. ECU), og disse fordringer er derfor medtaget under forpligtelserne uden for balancen.

Denne konto omfatter desuden fordringer i form af uinddrevne egne indtægter og de af Kommissionen betalte afgifter, der skal tilbagekræves i medlemsstaterne.

Fordringerne under denne konto ses i tabellen senere i dette bind.

B. Institutioner

Dette punkt omfatter visse fællesskabsinstitutioners udlæg for andre fællesskabsinstitutioners regning. Disse udlæg kunne ikke reguleres budgetmæssigt ved regnskabsårets afslutning.

C. Udgifter til De Europæiske Fællesskabers Tidende, der skal reguleres af institutionerne

Dette punkt omfatter de udgifter, som Kontoret for De Europæiske Fællesskabers Officielle Publikationer har haft til De Europæiske Fællesskabers Tidende for de forskellige institutioners regning. Institutionerne skal foretage en budgetmæssig regulering af de pågældende udgifter.

D. Fællesskabsorganer

Der er tale om Kommissionens forskellige fordringer på fællesskabsorganer, for hvilke den betaler visse udgifter, der derefter godtgøres. Disse organer opføres ikke i De Europæiske Fællesskabers konsoliderede balance.

Kommissionen har en fordring på EKSF til et samlet beløb på 11,1 mio. ECU, der svarer til Kommissionens kontante udbetalinger for EKSF's regning i 1996. Disse udbetalinger skal senere godtgøres af EKSF.

E. Diverse debitorer

Denne konto omfatter institutionernes fordringer på deres personale og tredjemand samt det inddrivelsesbeløb, der er opført under indtægter som fastslåede uinddrevne fordringer. Yderligere omfatter kontoen fordringer for bøder, der er suspenderet, og for hvilke der er stillet bankgaranti. Bankgarantien for bøder andrager 432 035 411 ECU.

Denne post omfatter samtlige debitorer i forbindelse med udlån af lånte midler (se I.D, aktiver).

Denne konto omfatter følgende fordringer opstået efter interventioner fra Garantifondens side (III. E.4):

>TABELPOSITION>

Som følge af risikoen for, at visse beløb ikke kan inddrives, og af forsigtighedshensyn er der opført en korrektion af værdien på 100 % af de interventioner over Garantifonden, som debitorerne ikke har kunnet tilbagebetale pr. 31. december 1996. Denne korrektion er opført under aktiver på balancen og fratrækkes værdien af fordringerne.

De samlede udestående lån til låntagere, der ikke har kunnet indfri deres forpligtelser, andrager pr. 31. december 1996 422,8 mio. ECU.

Samme opstilling er bevaret for regnskabsåret 1995 med henblik på en sammenligning af tallene:

>TABELPOSITION>

Det samlede aktiv- og passivbeløb for regnskabsåret 1995 er derfor forskelligt fra beløbet i driftsregnskabet 1995.

F. Diverse udgifter at bogføre

Dette punkt omfatter udgifter, der ikke endeligt kunne opføres på budgettet før dets afslutningsdato. Disse udgifter andrager 133 753 917,27 ECU.

Herunder er bl.a. opført udgifter i forbindelse med lejemål og leje, som Kommissionen har afholdt i december 1996, og som skal opføres med 447,7 mio. ECU på 1997-budgettet.

IV. INDESTÅENDE PÅ BANKKONTI OG KASSEBEHOLDNINGER

Denne konto omfatter alle Kommissionens indeståender på konti i de enkelte medlemsstater (statskasser eller centralbanker). Der er tale om indeståender på anfordring og opsigelse, forskudsforvaltning og indeståender i småbanker samt udlån af lånte midler (punkt I.D under aktiver) og udlån til forbedring af vandrende arbejdstageres boligforhold (punkt I.C.3).

Efter underskrivelsen af konventionen om overførsel mellem EAC og Kommissionen er de tidligere EAC-delegationers kassebeholdninger pr. 1. januar 1988 blevet genopført i Kommissionens regnskaber til den på dette tidspunkt gældende ecu-sats.

Bemærk, at punkt IV.F (»forskudsforvaltning«) er inkluderet i de finansielle transaktioner under forskudsforvaltningen for de fællesskabsdelegationer og -kontorer, for hvilke clearingen med Kommissionens regnskaber ikke er afsluttet på regnskabernes afslutningsdato. Pr. 31. december 1995 var dette en kreditsaldo (punkt III.D, passiver).

Efter at tre banker i tredjelande er gået fallit, må det forudses, at indeståender på anfordring i disse banker til et samlet beløb på 949 998,43 ECU er tabt. Ud fra forsigtighedsprincippet er der derfor opført en korrektion af værdien på kontiene under aktiver (fratrækkes værdien af konto IV.F »delegationernes forskudsforvaltning« (se I.C, passiver).

>TABELPOSITION>

V. REGULERINGSKONTI

Denne konto omfatter långivning af lånte midler (punkt I.D, aktiver), hvis balance samt indtægts- og udgiftskonti findes nedenstående i bind II i driftsregnskabet.

Der er tale om påløbne, endnu ikke forfaldne renter af lån, investeringer og swaps, emissionsudgifter og kursgevinster samt EIB/NIC-reguleringskontoen.

PASSIVER

I. PERMANENT KAPITAL

A. Egenkapital

Denne post udgør modposteringerne på balancens aktivside af udgifterne på budgettet. Der er tale om materielle aktivier, kapitalandele, lån ydet af budgetbevillinger og lagre. Denne post varierer fra det ene regnskabsår til det andet på samme måde som de aktivposter, som den modsvarer.

B. Regnskabsårets saldo

Budgetsaldoen for 1996 andrager 4 388 281 339,94 ECU og fordeler sig som følger:

>TABELPOSITION>

C. Korrektioner af aktiver

Dette punkt viser modposteringen til korrektionen af finansieringskontiene (se IV, aktiver), da kun budgetresultaterne og kurstab og -gevinster kan påvirke regnskabsårets saldo.

D. Overskud på omkostninger vedrørende låntagning/långivning

Denne post omfatter den fremførte saldo og regnskabsårets saldo for långivning af lånte midler. Der er tale om overskud, der ikke er disponible, selv om de endnu ikke er opført til et bestemt formål. De skal anvendes til dækning af visse udgifter (se balance og indtægter og udgifter i forbindelse med långivning af lånte midler, som er opført i bind II i driftsregnskabet).

E. Hensættelser

På grund af risikoen ved garantifondens virksomhed, er der hensat midler til nedskrivning af en del af aktiverne (se I.F, aktiver).

F. Optagne lån

Lånene under denne post er opført i følgende tabel:

>TABELPOSITION>

For låntagning/långivningstransaktionerne er udgifterne til låntagningen i regnskabsåret 1996 følgende:

>TABELPOSITION>

Denne låntagning vises mere detaljeret i form af balancer og resultatregnskaber i bind II i driftsregnskabet.

G. Resterende betalinger i forbindelse med ikke indbetalte kapitalandele

Der er tale om resterende indbetalinger af kapitalandele i Den Europæiske Investeringsfond (80 % af aktiekapitalen) og i Den Europæiske Bank for Genopbygning og Udvikling (BERD) (70 % af aktiekapitalen) (se I.B.1 og I.B.5, aktiver).

H. Personale

Dette punkt omfatter midler til arbejdsløshedsunderstøttelse for midlertidigt ansatte i alle institutioner, 6,5 mio. ECU, og til velfærd for lokalt ansatte i Kommissionen, der gør tjeneste i tredjelande, 2,9 mio. ECU.

I. Modtagne sikkerhedsstillelser og garantier

Der er tale om de tilbageholdelser, der er foretaget som sikkerhed for bygge- og anlægsarbejder og om garantikontiene for regnskabsførere, underordnede regnskabsførere og forskudsforvaltere.

II. KORTFRISTET GÆLD

A. Kreditormedlemsstater

Dette punkt omfatter Kommissionens gæld til visse medlemsstater. Der er tale om et forskud fra Nederlandene med henblik på samfinansiering af bistandsaktioner i Bangladesh.

B. Kreditor EFTA-lande

Dette punkt omfatter saldoen fra regnskabsåret 1995 af indbetalinger fra de EFTA-lande, der har tilsluttet sig EØS-aftalen.

C. Institutioner

Dette punkt omfatter indtægter af salgsprovenuet af Publikationskontorets publikationer, der skal tilbageføres til institutionerne.

D. Fællesskabsorganer

Denne konto omfatter Kommissionens gæld til visse fællesskabsorganer.

Disse organer er ikke opført i Den Europæiske Unions konsoliderede balance.

Desuden omfatter kontoen indeholdelser og godtgørelser i forbindelse med byggelån, der er ydet Fællesskabets tjenestemænd.

E. Diverse kreditorer

Der er væsentligst tale om indtægter, der skal overføres til diverse organer eller tredjemand, samt om endnu ikke indbetalte kapitalandele til EIF (se begrundelse og I.B.5, aktiver).

F. Indtægter til kontering

Dette punkt omfatter diverse indtægter (88,2 mio. ECU), der først kunne konteres endeligt på budgettet ved regnskabets afslutning, og indtægter, der kan genanvendes (86,4 mio. ECU).

Bemærk, at indtægter fra bøder i forbindelse med overtrædelse af den fri konkurrence (38,1 mio. ECU) opføres på en interimskonto i de tilfælde, hvor tredjemand har indbragt sagen for Domstolen. Hvis afgørelsen falder ud til tredjemands fordel, skal de pågældende beløb øjeblikkeligt tilbagebetales. Så længe Domstolen derfor ikke har fældet endelig dom i den indbragte sag, kan disse indtægter ikke konteres over budgettet ved deres opkrævning.

G. Indtægter til opkrævning

Modposteringerne til disse indtægter findes i diverse aktivposteringer, der først opføres under indtægter ved opkrævning. Der skal pr. 31. december 1996 opkræves 2,765 mia. ECU.

H. Bevillinger til fremførsel

Følgende bevillinger skal fremføres for samtlige institutioner:

>TABELPOSITION>

I. Igangværende betalinger

Dette punkt omfatter betalinger, der blev konteret budgettet den 31. december 1996, men som regnskabsføreren først har gennemført i perioden fra 1. til 15. januar 1997.

III. LIKVIDE MIDLER

Dette punkt omfatter de konti, der pr. 31. december 1996 udviste en kreditsaldo.

IV. REGULERINGSKONTI

Denne konto vedrører långivning på grundlag af lånte midler. Balancen og resultatkontoen herfor findes i bind II af driftsregnskabet.

Der er tale om påløbne, ikke forfaldne renter på låntagning og swaps, swap-forretninger, henlæggelser og interimskonti.

KAPITEL 4 IKKE-BALANCEFØRTE FORPLIGTELSER DEN EUROPÆISKE UNIONS FORPLIGTELSER, EVENTUALFORPLIGTELSER OG -FORDRINGER PR. 31. DECEMBER 1996

>TABELPOSITION>

>TABELPOSITION>

FORKLARING

IKKE-BALANCEFØRTE FORPLIGTELSER, EVENTUALFORPLIGTELSER OG -FORDRINGER

1. Forpligtelserne i forbindelse med opdelte bevillinger, der var uindfriede pr. 31. december 1996, andrager 47 911 667 666,38 ECU, hvoraf 422 469 073,73 ECU dækkes af betalingsbevillinger fremført fra 1996 til 1997.

2. Retligt omfatter garantien EIB's långivning pr. 31. december 1996 på 10 735,4 mio. ECU. Dette beløb omfatter långivning til tre tredjelande, der er blevet medlemsstater (1 542,7 mio. ECU).

Denne långivning er imidlertid endnu ikke fuldstændig udbetalt. Pr. 31. december 1996 androg udeståendet 3 898 541 974 ECU (3 634 mio. ECU eksklusive de lande, der er blevet medlemsstater), der således er det faktiske risikobeløb for Unionen. 1 249,5 mio. ECU af det samlede beløb, der er udbetalt til og med 31. december 1996 (5 147,7 mio. ECU), er allerede blevet tilbagebetalt.

I nedenstående tabel ses de årlige overslag over udeståendet for de EIB-lån, der garanteres over det almindelige budget (omfatter ikke de tredjelande, der er blevet medlemsstater), beregnet på grundlag af de pr. 31. december 1996 udbetalte beløb.

>TABELPOSITION>

Fællesskabet har fra tredjemand opnået garantier for omtrent 63 % af sine garantier for EIB-lån (10 735,4 mio. ECU) over egne indtægter til tredjelande. Disse garantier fordeler sig således:

- 47 % statsgaranti

- 2 % garantier fra offentlige eller halvoffentlige institutioner

- 14 % garantier fra private penge- eller kreditinstitutter

3. Fastsættelsen af det endelige beløb for udgifterne og deres kontering over budgettet afhænger af, hvor længe proceduren for Domstolen varer.

4. Reguleringen af udgifterne sker ved en kommende afgørelse om regnskabsafslutning.

5. Regionen Bruxelles-Capitale har indført en skat på kontorlokaler, der skal betales af dem, der benytter dem. Kommissionen har ansøgt de regionale myndigheder om fritagelse i henhold til protokollen om privilegier og immuniteter og svaret herfra var i første omgang positivt. Lokalmyndighederne har imidlertid indbragt sagen for en domstol, der har bekræftet, at Kommissionen er undtaget efter bestemmelserne i protokollen. Der er endnu ikke truffet en endelig afgørelse. Går afgørelsen Kommissionen imod, vil det koste ca. 2 mio. ECU om året. For 1992-1996 vil det samlede beløb andrage 8 410 000 ECU. For 1996 bliver beløbet 1 700 000,00 ECU.

6. Beløbet omfatter salgsprisen for bygningen Court St. Michel 1, som der blev underskrevet slutseddel om ved udgangen af 1996. Der er dog indsat en suspensionsklausul i salgsaftalen.

7.1. Da der er tale om beløb, der ikke er regnskabsmæssigt opgjort, er tallene her ikke endelige. Kontoen omfatter bygninger under lejekontrakt med købsoption.

7.1.1. Kommissionen havde ikke pr. 31. december 1996 indgået langfristede forpligtelser med købsoption.

7.1.2. Europa-Parlamentet indgik i januar 1992 en lejekontrakt med købsoption for et bygningskompleks i Bruxelles omfattende tre bygninger til en anslået førstegangsinvestering (1992-priser) på ca. 1 047 mio. ECU (vekselkurs bfr./ecu pr. 31. december 1996). Det fastsættes i kontrakten, at lejemålet skal etableres gradvis, efterhånden som de pågældende bygninger leveres.

På tidspunktet for balancen er de to første bygninger blevet leveret til Europa-Parlamentet for et endeligt beløb på 343 mio. ECU, som i sin helhed er blevet betalt før 31. december 1996. Udgifterne til tredje bygning anslås (i 1997-priser) til 803 mio. ECU (vekselkurs bfr./ecu pr. 31. december 1996). Under hensyn til den belgiske regerings forpligtelse til på visse betingelser at afholde udgifterne til grunden til denne bygning, kan de anslåede udgifter nedsættes til ca. 627 mio. ECU.

Europa-Parlamentet indgik i marts 1994 en lejekontrakt med købsoption for et bygningskompleks i Strasbourg til en foreløbig anslået udgift på 457 mio. ECU (september 1996-priser) (vekselkurs bfr./ecu pr. 31. december 1996). Der var på tidspunktet for balancen ikke foretaget udbetalinger.

Alle ovenfor anslåede investeringsudgifter er uden omkostninger til langfristet finansiering.

7.1.3. Domstolen indgik den 15. november 1994 med den luxembourgske regering en leje-/købekontrakt for de bygninger i »Palais«, der benævnes »Anneks A, B og C«. Bygningerne omfatter et bruttoareal på henholdsvis 26 635 m², 24 505 m² og 14 809 m².

Domstolen er lejer under hele kontrakten og kan kun effektuere købsoptionen, efter at salgsprisen er fuldstændig betalt (artikel 8, stk. 4) og senest 31. december 2015. Domstolen skal fra 1. januar 1995 årligt betale 633,5 mio. lfr.

Salgsprisen bestemmes af en uafhængig ekspert, der udpeges i fællesskab af parterne (artikel 9). Selskabet KPMG er blevet udpeget til ekspert.

Den seneste rapport fra eksperten, som vi råder over, blev udarbejdet 23. januar 1997 og indeholder følgende talmæssige konklusioner:

>TABELPOSITION>

>TABELPOSITION>

Det fremgår, at beløbet til udbetaling ville have været 3,2 mia. lfr. eller 79,9 mio. ECU, hvis budgetmyndigheden den 31. december 1996 havde besluttet at betale hele den uindfriede saldo på dette tidspunkt i stedet for de i kontrakten foreskrevne årlige godtgørelser. Det stærke fald i dette beløb i forhold til samme situation pr. 31. december 1995 skyldes de to forhåndsudbetalinger, som Domstolen foretog i 1996 i henhold til artikel 8.2 i kontrakten med den luxembourgske stat.

Domstolen har således anvendt de 50 000 000 ECU, der er opført under kapitel 100, »Formålsbestemte reserver«, til at foretage en forhåndsbetaling med henblik på erhvervelse af »Anneks«-bygningerne i »Palais« i overensstemmelse med leje-/købekontrakten, der i sin artikel 8.2 fastsætter denne mulighed.

7.2. Da der er tale om beløb, der ikke er regnskabsmæssigt opgjort, er tallene her ikke endelige. Kontoen omfatter bygninger under langfristet lejekontrakt (oprindelig løbetid over fem år) uden købsoption. Kontrakterne kan enten være leje- eller forpagtningskontrakter. De anførte beløb er uindfriede forpligtelser i kontraktens løbetid. En undtagelse er Domstolens »Palais«-bygning, der omfattes af en lejekontrakt på ubestemt tid og for hvilken det opførte beløb er årslejen.

7.2.1. Byggegrund på 2,29 ha i Luxembourg under forpagtningskontrakt for 29 år.

7.2.2. Kommissionens bygninger i Bruxelles under lejekontrakter. Af de 586 430 306,40 ECU som forpligtelser betaler Régie des bâtiments 10 004 583,65 ECU.

7.2.3. Kommissionens bygninger i Bruxelles under forpagtningskontrakter. Kontoen omfatter de beløb, der er opført under punkt 7.2.4. samt forpligtelserne vedrørende Charle-magne-bygningen (320 930 824,10 ECU), som der ikke var betalt afgift for pr. 31. december 1996.

7.2.4. Kommissionens bygninger i Luxembourg under lejekontrakter.

De oplyste forpligtelser under punkt 7.2.2, 7.2.3 og 7.2.4 er anslået på grundlag af de reelt betalte beløb i 1996.

>TABELPOSITION>

7.3. Da der er tale om beløb, der ikke er regnskabsmæssigt opgjort, er tallene her ikke endelige. Kontoen omfatter bygninger under leasing- eller langfristet lejekontrakt (løbetid over fem år). Beløbene er resterende leje efter lejekontrakterne.

8. Fællesskabet har modtaget garantier fra tredjemand for de garantier, som Det Europæiske Fællesskab har ydet i forbindelse med låntagning/långivning. De modtagne garantier kan opdeles på følgende måde:

>TABELPOSITION>

Fællesskabet har ikke modtaget garantier fra tredjemand for lån ydet i forbindelse med fødevarehjælp. Disse lån, 143 657 826,15 ECU, er imidlertid garanteret over garantifonden.

9. I følgende tabel vises - for hvert år, hvor Kommissionen har truffet beslutning - samtlige pr. 31. december 1996 løbende forretninger vedrørende bøder for overtrædelse af konkurrencelovgivningen. Tabellen indeholder ikke sager, der på dette tidspunkt var fuldstændigt afsluttet.

Da sagerne er meget komplicerede, mange selskaber er involverede og mange muligheder står åbne, kan denne tabel ikke vise udviklingen over flere år. Den viser derfor kun situationen for hver enkelt løbende sag set i forhold til Kommissionens oprindelige beslutning.

Der findes en mere detaljeret tabel i bind II i driftsregnskabet for 1996.

>TABELPOSITION>

10. De beløb, som medlemsstaterne skal tilbagekræve som følge af uregelmæssigheder, som de har meddelt Kommissionen i medfør af artikel 3 i forordning (EØF) nr. 283/72 og (EØF) nr. 595/91, vises i følgende tabeller:

EUGFL, GARANTI: UREGELMÆSSIGHEDER (IKKE-AFSLUTTEDE)

>TABELPOSITION>

>TABELPOSITION>

I overensstemmelse med artikel 8 i forordning (EØF) nr. 729/70 skal beløb, som medlemsstaterne har opkrævet, overføres til deres betalingstjenester eller -organer og af disse fratrækkes de udgifter, der finansieres af EUGFL.

I forbindelse med forfølgningen af uregelmæssigheder og inddrivelsen af tabte beløb skal medlemsstaterne underrette Kommissionen om forløbet af de administrative og retslige procedurer (forordning (EØF) nr. 283/72, artikel 5, og forordning (EØF) nr. 595/91).

De beløb, der inddrives, kan først fratrækkes EUGFL's udgifter, efter at retsprocedurerne er afsluttet. Da det ikke kan forudsiges, hvor længe disse procedurer varer, kan der ikke fastsættes en tidsplan for inddrivelserne. Disse beløb ændres derfor løbende.

11. Beløbene vedrørende bedrageri og uregelmæssigheder konstateret inden for strukturaktioner er de beløb, som medlemsstaterne har indberettet ved udgangen af tredje kvartal 1996. Medlemsstaterne havde endnu ikke på tidspunktet for opstillingen af driftsregnskabet 1995 indberettet tallene vedrørende fjerde kvartal 1995.

Disse beløb er anført i følgende tabeller:

>TABELPOSITION>

Der er udstedt inddrivelsesmeddelelser for beløbene vedrørende bedrageri og uregelmæssigheder konstateret inden for traditionelle egne indtægter, og de er derfor inkluderet i balancen under punkt III.A.1, »Debitormedlemsstater«.

12. Pr. 30. september 1996 konstateredes, at afsætningen af oplagrede landbrugsprodukter medførte en potentiel nettobesparelse på 109,8 mio. ECU. Dette beløb er udligningen mellem de potentielle udgifter på 4,8 mio. ECU og de potentielle indtægter på 114,6 mio. ECU.

Disse forskelle skyldes flere faktorer:

- Over to tredjedele af den potentielle besparelse kommer fra korn. Forklaringen på dette er den markante stigning i verdensmarkedspriserne for korn på grund af den dårlige høst på verdensplan, der har medført en stigning i de forventede salgspriser både på det indre marked og på verdensmarkedet.

- En anden post, hvor der må forventes en betydelig besparelse, er olivenoliesektoren. Dette skyldes, at nedskrivningen på lagrene i Italien (der alene tegner sig for halvdelen af fællesskabslagrene af dette produkt) ved udgangen af regnskabsåret 1993 har vist sig for stor og ført til et fald i regnskabsværdien for samtlige lagre til et godt stykke under den forventede salgsværdi ved afslutningen af regnskabsåret 1994. Denne for store nedskrivning skyldes, at den regnskabsværdi, der blev angivet af Italien før nedskrivningen ved udgangen af regnskabsåret 1993, var alt for høj. Den vil fortsat i 1996 føre til forholdsvis store besparelser.

>TABELPOSITION>

Der afsættes over 1997-budgettet 1 843,1 mio. ECU (undersektion B1) til nedskrivning fra etableringstidspunktet af nyetablerede lagre fordelt på følgende måde:

>TABELPOSITION>

13. Aktiekapitalen i EIF er indbetalt med 20 %, hvilket for EU svarer til 120 mio. ECU, der skal indbetales mellem 1994 og 1997 med 30 mio. ECU om året. Pr. 31. december 1996 havde EU indbetalt 90 mio. ECU.

På samme dato androg de garantier, som EIF havde underskrevet, 1 423 mio. ECU, dvs. en maksimal potentiel risiko for EU på 478 mio. ECU (under hensyn til at EIF's samlede indbetalte kapital er 89,3 %). Den sidste indbetaling på 30 mio. ECU skal ske i juli 1997, hvorefter EU's indbetalte kapital øges til 120 mio. ECU. EU kan dermed i det værst tænkelige tilfælde komme til at supplere disse indbetalinger med ca. 358 mio. ECU (478-120).

14. Finansiering af forpligtelser inden for pensionsordningen

1. Indledning

EU-personalets vedtægt, der blev vedtaget i 1962, omhandler i kapitel 3 »Pensioner«, afsnit V, »Tjenestemandens indtægter og sociale sikring«, og i bilag VIII, »Pensionsordning«, de nærmere bestemmelser om EU-tjenestemændenes pensioner.

I artikel 77-80 beskrives de forskellige typer pensioner under ordningen (alders-, invalide- og enke-/enkemandspension), der også omfatter betaling af familietillæg.

2. Forpligtelserne under ordningen

Forpligtelserne omfatter samtlige institutioners tjenestemænds og øvrige ansattes pensionsrettigheder (herunder udtrædelsespenge, der ydes ved udtræden før ti års tjeneste). Udgifterne afholdes over det interinstitutionelle kapitel A.19, »Pensioner og udtrædelsespenge«, der også omfatter rettigheder overført fra nationale ordninger til fællesskabsordningen (artikel 11 i bilag VIII).

Disse forpligtelser andrager den aktuarmæssige værdi af det tjenestegørende personales og de nuværende pensionsmodtageres pensionsfordringer pr. 31. december 1996.

3. Ordningens finansiering

Ordningen finansieres i overensstemmelse med vedtægtens artikel 83:

»Udbetalinger i henhold til disse pensionsordninger sker over Fællesskabernes budget. Medlemsstaterne garanterer tilsammen udbetalingen af disse ydelser i henhold til den for finansiering af disse udgifter fastsatte fordelingsnøgle« (stk. 1, første afsnit).

»Tjenestemændene bidrager med en tredjedel til finansieringen af disse pensionsordninger. Bidraget er fastsat til 8,25 % af den pågældendes grundløn« (stk. 2).

4. Kontrol af balancen i ordningen

I artikel 83, stk. 4, anføres følgende: »Såfremt en aktuarberegning af pensionsordningen, foretaget af en eller flere sagkyndige eksperter på foranledning af Rådet, viser, at tjenestemændenes bidrag ikke er tilstrækkelige til at finansiere en tredjedel af de i pensionsordningerne foreskrevne ydelser, beslutter budgetmyndighederne i henhold til proceduren for vedtagelse af budgettet og efter udtalelse af det i artikel 10 nævnte vedtægtsudvalg, hvilke ændringer der skal ske i bidragssatserne eller pensionsalderen.«

Efter de aktuarberegninger, der fandt sted i 1986 og 1989, kunne det konkluderes, at ordningen kunne være forblevet i balance som almindelig pensionsfond med et personligt bidrag på 6,75 % af grundlønnen. Dette bidrag blev den 1. januar 1993 forhøjet fra 6,75 % til 8,25 %, hvilket har forstærket denne tendens.

5. Opførelse i årsbalancen

Kommissionen har til hensigt at få foretaget en ny aktuarberegning i 1997. Denne beregning skal omfatte en undersøgelse af og et overslag over pensionsforpligtelserne over Fællesskabernes budget. Dette overslag vil foreligge ved afslutningen af 1997-balancen.

(1) De 1 981,610 mio. ECU er de fordringer på medlemsstaterne, der har kunnet bestemmes og fastlægges korrekt. Andre fordringer, der ikke har kunnet bestemmes, er ligeledes fastlagt og opført som »p.m.« i Kommissionens regnskab. Antallet af »p.m.«-fastlæggelser fordeler sig således:

Discarding a TABLE

>TABELPOSITION>

Discarding a TABLE

>TABELPOSITION>